cyanic-selkie/wikianc huggingface dataset:
เดอะสตาส์แอนด์สไตรส์ฟอร์เอเวอร์
ซูซาระบุในหนังสือ Marching Along หนังสืออัตชีวประวัติของเขาว่า ได้แต่งเพลงนี้ในวันคริสต์มาสของ ค.ศ. 1896 ขณะอยู่บนเรือเดินทะเล ระหว่างเดินทางกลับจากพักผ่อนในยุโรปพร้อมกับภรรยา และได้รับทราบข่าวการเสียชีวิตของเดวิด เบลคลีย์ ผู้จัดการวงดุริยางค์ซูซาแบนด์ของเขา
เพลงนี้ได้รับการบรรเลงครั้งแรกในพิธีเปิดศาลาว่าการเมืองออกัสตา รัฐเมน เมื่อวันที่ 1 พฤษภาคม ค.ศ. 1897 และที่สวนสาธารณะวิลโลว์โกรฟ เมืองฟิลาเดลเฟีย เมื่อวันที่ 14 พฤษภาคม ค.ศ. 1897
บทร้อง
ซูซาได้ประพันธ์บทร้องขึ้น, ในความเป็นจริงแล้วอาจเนื้อร้องอาจแตกต่างไปจากทำนองเพลง. The typical pairing of Sousa's lyrics with the various sections of the march is noted in the square brackets.
สำนวนซูซา
[Second Strain] Other nations may deem their flags the best And cheer them with fervid elation But the flag of the North and South and West Is the flag of flags, the flag of Freedom's nation.
(repeats) Other nations may deem their flags the best And cheer them with fervid elation, But the flag of the North and South and West Is the flag of flags, the flag of Freedom's nation.
[Trio] Hurrah for the flag of the free! May it wave as our standard forever, The gem of the land and the sea, The banner of the right. Let despots remember the day When our fathers with mighty endeavor Proclaimed as they marched to the fray That by their might and by their right It waves forever.
[Repeat of the First Strain] Let eagle shriek from lofty peak The never-ending watchword of our land; Let summer breeze waft through the trees The echo of the chorus grand. Sing out for liberty and light, Sing out for freedom and the right. Sing out for Union and its might, O patriotic sons.
[Grandioso] Hurrah for the flag of the free. May it wave as our standard forever The gem of the land and the sea, The banner of the right. Let despots remember the day When our fathers with mighty endeavor Proclaimed as they marched to the fray, That by their might and by their right It waves forever.
โทโยโกะอิน
โทโยโกะอิน (株式会社東横イン (Kabushiki Kaisha Tōyoko In) ) เป็นกลุ่มธุรกิจโรงแรมระดับกลาง ในประเทศญี่ปุ่น ก่อตั้งขึ้นในปี ค.ศ. 1986 และขยายสาขาอย่างรวดเร็วในช่วงทศวรรษที่ 1990 มีสำนักงานใหญ่บริเวณย่านคามาตะ เขตโอตะ กรุงโตเกียว ปัจจุบันมีสาขาใน ญี่ปุ่น และเกาหลีใต้
ประวิทย์ รุจิรวงศ์
ประวิทย์ รุจิรวงศ์ นักธุรกิจชาวไทย และอดีตนักการเมืองท้องถิ่น ในพื้นที่กรุงเทพมหานคร สังกัดพรรคประชาธิปัตย์
นายประวิทย์ เกิดเมื่อวันที่ 21 กันยายน พ.ศ. 2484 เป็นบุตรชายของ พลตำรวจเอก ประเสริฐ รุจิรวงศ์ อดีตอธิบดีกรมตำรวจ และคุณหญิงน้อย รุจิรวงศ์
จบการศึกษาจากโรงเรียนเซนต์คาเบรียล, โรงเรียนโยธินบูรณะและสถาบันเทคโนโลยีปทุมวัน จากนั้นได้เดินทางไปฝึกงานต่อยังประเทศอังกฤษเป็นระยะเวลา 3 ปี
เป็นสมาชิกสภากรุงเทพมหานคร (ส.ก.) และดำรงตำแหน่งประธานสภากรุงเทพมหานคร เป็นคนที่ 7 ด้วย ตั้งแต่วันที่ 25 พฤศจิกายน พ.ศ. 2530 ถึงวันที่ 24 พฤศจิกายน พ.ศ. 2532 จากนั้นได้ลงเลือกตั้งเป็นผู้ว่าราชการกรุงเทพมหานคร เมื่อวันที่ 7 มกราคม พ.ศ. 2533 ในสังกัดพรรคประชาธิปัตย์ แต่ไม่ได้รับเลือกตั้ง โดยได้คะแนนมาเป็นลำดับที่สาม ได้ทั้งหมด 60,947 คะแนน
นายประวิทย์ถึงแก่กรรมเมื่อวันที่ 2 มกราคม พ.ศ. 2557 มีการพระราชทานเพลิงศพขึ้นเมื่อวันเสาร์ที่ 30 สิงหาคม พ.ศ. 2557 เวลา 17.00 น. ณ วัดเทพศิรินทราวาสราชวรวิหาร
ตราแผ่นดินของรัสเซีย
ตราแผ่นดินของรัสเซีย ประกอบด้วยรูปนกอินทรีสองหัวซึ่งเป็นสัญลักษณ์อย่างหนึ่งของรัสเซีย อินทรีสองหัวมีความหมายแสดงถึงความกว้างใหญ่ของประเทศรัสเซีย โดยแต่ละหัวหันไปทางซ้ายและขวา หมายถึงการดูแลดินแดนของรัสเซียทั้งทางฝั่งตะวันตกและฝั่งตะวันออก และส่วนไม้คทาหมายถึงอำนาจ ส่วนลูกโลกประดับกางเขนหมายถึงนิติบัญญัติ ตราแผ่นดินนี้มีต้นแบบสืบเนื่องมาจากตราแผ่นดินในช่วงต้นของจักรวรรดิรัสเซีย ซึ่งในปี พ.ศ. 2535 ได้มีการฟื้นฟูตราแผ่นดินนี้ขึ้นมาอีกครั้ง จากการล่มสลายของสหภาพโซเวียต ซึ่งในวันที่ 20 ธันวาคม พ.ศ. 2543 ได้มีการบังคับใช้ตามรัฐธรรมนูญแห่งสหพันธรัฐรัสเซีย
ตำบลหนองไข่น้ำ (อำเภอเมืองนครราชสีมา)
หนองไข่น้ำ เป็นตำบลหนึ่งในอำเภอเมืองนครราชสีมา จังหวัดนครราชสีมา องค์กรปกครองส่วนท้องถิ่นที่ครอบคลุมพื้นที่ตำบลหนองไข่น้ำทั้งตำบล คือ เทศบาลตำบลหนองไข่น้ำ
ที่ตั้ง
ตำบลหนองไข่น้ำตั้งอยู่ทางทิศตะวันตกเฉียงเหนือของอำเภอเมืองนครราชสีมา มีระยะห่างจากอำเภอเมืองนครราชสีมาประมาณ 25 กิโลเมตร มีเนื้อที่ทั้งหมด 43.44 ตารางกิโลเมตร หรือประมาณ 22,949 ไร่ แต่เดิมการปกครองขึ้นกับตำบลโคกสูง ปัจจุบันได้มีการแยกออกมาจัดตั้งเป็นตำบลหนองไข่น้ำ และแบ่งการปกครองออกเป็น 8 หมู่บ้าน ได้แก่
อาณาเขต
ตำบลหนองไข่น้ำตั้งอยู่ที่อำเภอเมืองนครราชสีมา จังหวัดนครราชสีมา มีอาณาเขตติดต่อกับพื้นที่ใกล้เคียงดังนี้
ประชากร
ตำบลหนองไข่น้ำมีจำนวนประชากรทั้งสิ้น 6,678 คน เป็นชาย 3,417 คน หญิง 3,261 คน จำนวนบ้าน 1,407 หลัง
การคมนาคมขนส่ง
มีทางหลวงสาย 205 สุรนารายณ์ เป็นเส้นทางหลักในการคมนาคมทางบก ใช้เวลาเดินทางจากตำบลหนองไข่น้ำ ถึง อำเภอเมืองนครราชสีมา ประมาณ 30 นาที มีรถโดยสารสองแถววิ่งบริการภายใน และมีรถโดยสารประจำทางวิ่งผ่านเชื่อมต่อไปยังพื้นที่อื่น ๆ อย่างสะดวก
เหรียญกษาปณ์ที่ระลึกสกุลเงินบาท (พ.ศ. 2504-2529)
รายชื่อในบทความนี้เป็นรายชื่อเหรียญกษาปณ์ที่ระลึกสกุลเงินบาทที่ผลิตออกใช้ระหว่างปี พ.ศ. 2504 ถึง พ.ศ. 2529
รถไฟใต้ดินเทศบาลโยโกฮามะ
รถไฟใต้ดินเทศบาลโยโกฮามะ (横浜市営地下鉄) เป็นรถไฟฟ้าในเขตนครโยโกฮามะ ประเทศญี่ปุ่น ดำเนินการโดย Yokohama City Transportation Bureau ปัจจุบันมีสองเส้นทาง
การแผ่รังสี
ในทางฟิสิกส์ การแผ่รังสี (radiation) หมายถึงกระบวนการที่อนุภาคพลังงานหรือคลื่นเคลื่อนที่ผ่านตัวกลางหรืออวกาศ รังสีสามารถแบ่งออกได้เป็นสองประเภท คือ รังสีที่แตกตัวได้และรังสีที่ไม่ก่อให้เกิดการแตกตัวของประจุ อย่างไรก็ตาม คำว่า "รังสี" มักหมายถึงกัมมันตภาพรังสีเพียงอย่างเดียว (คือ รังสีที่มีพลังงานเพียงพอที่จะทำให้อะตอมเปลี่ยนเป็นไอออน) แต่ความเป็นจริงแล้วก็สามารถหมายถึงรังสีที่ไม่ก่อให้เกิดการแตกตัวของประจุด้วยเช่นกัน (เช่น คลื่นวิทยุหรือแสงที่มองเห็นได้ด้วยตาเปล่า) รูปแบบเรขาคณิตของการแผ่รังสีออกจากตัวกลาง นำไปสู่ระบบของหน่วยวัดและหน่วยทางฟิสิกส์ที่สามารถใช้ได้กับรังสีทุกประเภท รังสีทั้งสองประเภทล้วนสามารถเป็นอันตรายต่อสิ่งมีชีวิตและสิ่งแวดล้อมทางธรรมชาติ
การแผ่รังสีสามารถนำไปใช้งานในงานทางด้านความร้อนต่าง ๆ เช่น แผ่นรองหัวเตาแก๊สอินฟาเรด การถ่ายเทความร้อนในอุปกรณ์ แลกเปลี่ยนความร้อน
อำเภอโจลเกเยชอฮ์ฮอเชม
อำเภอโจลเกเยชอฮ์ฮอเชม เป็นอำเภอในเทศมณฑลแดลกอน จังหวัดซีสถานและบาโลชิสถาน ประเทศอิหร่าน จากสำมะโน พ.ศ. 2549 อำเภอนี้มีประชากร 22,644 คนใน 4,253 ครัวเรือน อำเภอนี้ไม่มีเมือง แต่มีตำบลเพียงตำบลเดียวคือตำบลโจลเกเยชอฮ์ฮอเชม
อารามมวีเป็ก
อารามมวีเป็ก (Mulbekh Monastery) เป็นหมู่อารามพุทธทิเบต (เกินปา) จำนวนสองอาราม หลังหนึ่งเป็นของนิกายดรูกปา อีกหลังเป็นของนิกายเกลูก ตั้งอยู่ในคาร์กีล ลาดาข ประเทศอินเดีย ตั้งอยู่บนยอดสุดของเขา ราว 200 เมตร (656 ft) เหนือจากถนนใกล้สุด และมีทางเชื่อมต่อกับพระราชวังของราชากาโลนแห่งมวีเป็ก (Rajah kalon of Mulbekh) ที่ตั้งอยู่ด้านล่าง อารามสามารถเข้าถึงได้ผ่านทางเดินเท้าที่คดเคี้ยว ทอดยาวอยู่ด้านหลังของอาราม อารามตั้งอยู่ที่ความสูง 3,504 เมตรจากระดับน้ำทะเล ส่วนเมืองด้านล่างไปมีประชากรอยู่ที่ 5,730 คน
พระพุทธรูปจัมพา
ใกล้กันยังพบจารึกโบราณเขียนด้วยอักษรขโรษฐี ใกล้กันยังเจอจารึกกฤษฎีกาให้กับคนท้องถิ่นเพื่อให้หยุดบูชายัญแะพ ดำริไว้โดยกษัตริย์พระนามว่า "เต๋" (King Lde) ผู้ปกครองลาดาขในสมัย ค.ศ. 1400 ชาวมวีเป็กมองว่าคำสั่งนี้ยากเกินกว่าจะปฏิบัติตามได้ บนหินก้อนเดียวกันนี้จึงสามารถพบจารึกอีกกลุ่มหนึ่งเขียนว่าพระราชกฤษฎีกานี้ยากเกินกว่าจะปฏิบัติตามได้
นกกระเต็นปักหลัก
นกกระเต็นปักหลัก (Pied kingfisher; ) นกชนิดหนึ่ง ในวงศ์นกกระเต็นปักหลัก (Cerylidae) ถือเป็นเพียงชนิดเดียวเท่านั้นที่อยู่ในสกุล Ceryle
มีลักษณะทั่วไป คือ จะงอยปากยาวสีดำ หน้าและคางสีขาว มีแถบดำลากจากโคนปากผ่านตามาถึงท้ายทอย กระหม่อมสีดำมีขนยาวบริเวณหัวเป็นพู่เล็ก ๆ มีขนปกคลุมลำตัวสีขาว มีแถบดำ บริเวณเหนือหน้าอกและมีเส้นสีดำ ที่ใต้แถบสีดำ ปีกสีดำ ขอบและปลายขนปีกเป็นสีขาวคล้ายเกล็ดยาวสีขาว มีแถบดำใหญ่ก่อนถึงปลายหาง ขามีสีดำ ขนาดโตเต็มที่ยาวประมาณ 30 เซนติเมตร ตัวผู้มีแถบดำที่หน้าอก 2 แถบ ขณะที่ตัวเมียแถบดังกล่าวมีแค่ 1 แถบและไม่ต่อเนื่อง (แบ่งออกได้เป็น 5 ชนิดย่อย-ดูในตาราง )
พบกระจายพันธุ์ตั้งแต่ภูมิภาคแอฟริกาใต้สะฮาราและเอเชียใต้ ตั้งแต่ตุรกีถึงอินเดียและจีน ในประเทศไทยถือเป็นนกประจำถิ่นที่พบได้ทั่วไปตามริมแม่น้ำ, คลอง หรือทะเลสาบ โดยเฉพาะในภาคกลางและภาคเหนือ
ในประเทศไทยจัดเป็นสัตว์ป่าคุ้มครอง
สะตอ
สะตอ (ชื่อวิทยาศาสตร์: Parkia speciosa) เป็นไม้ยืนต้นในวงศ์ถั่ว (Fabaceae) มีกิ่งก้านที่มีขนละเอียดใบประกอบแบบขนนกสองชั้น จะออกช่อที่ปลายของกิ่งตามตำราแพทย์แผนไทย จะใช้เมล็ด ขับลมในลำไส้ แก้ปัสสาวะพิการ ไตพิการ ชาวโอรังอัซลีในรัฐเปรัก ประเทศมาเลเซียใช้เมล็ดสดรับประทาน แก้อาการผิดปกติของไต
สะตอ มีเมล็ดที่มีกลิ่นเหม็นเขียวรุนแรง แต่นิยมนำมารับประทานกัน โดยเฉพาะอย่างยิ่งในอาหารไทยปักษ์ใต้ หลังจากรับประทานสะตอเข้าไปจะมีกลิ่น สามารถดับกลิ่นสะตอ ด้วยการรับประทานมะเขือเปราะตามสักสองสามลูก สะตอเมื่อสุกจนฝักเป็นสีดำ เนื้อสะตอเป็นสีเหลืองบางๆ รับประทานได้ทั้งเม็ด เมล็ดในระยะนี้รสมัน เนื้อมีรสหวาน ถ้าแก่กว่าระยะนี้ ฝักจะแห้ง เมล็ดเป็นสีดำ แข็งและมีกลิ่นฉุนจัด กินไม่ได้
ผู้เชื่อเก่า
ในประวัติศาสตร์ศาสนาอีสเทิร์นออร์ทอดอกซ์ กลุ่มความเชื่อเก่า (Old Believers) หรือ กลุ่มประเพณีเก่า (Old Ritualists) (старове́ры หรือ старообря́дцы, สตารอเวียรืย or สตารอเบียตซืย) เป็นกลุ่มคริสตศาสนิกชนนิกายอีสเทิร์นออร์ทอดอกซ์ โดยพยายามธำรงไว้ซึ่งประเพณีและวัตรปฏิบัติของนิกายอีสเทิร์นออร์ทอดอกซ์ ก่อนยุคการปฏิรูปของอัครบิดรนิคอนแห่งมอสโก ช่วงปีค.ศ. 1656 ถึง ค.ศ. 1666 คริสตชนกลุ่มนี้ถูกยึดอำนาจทางศาสนา เนื่องจากพยายามต่อต้านการเทียบเคียงศาสนจักรัสเซียให้เท่าเทียมกับศาสนจักรกรีก ในการชุมทางศาสนาปีค.ศ. 1666-1667 ได้แบ่งแยกพวกกลุ่มความเชื่อเก่าในยุโรปตะวันออกออกไปจากกลุ่มคนที่ยึดมั่นตามศาสนาที่รัฐตราใหม่ พวกที่ต่อต้านจะถูกลงโทษฐานยึดมั่นในพิธีกรรมเก่า
ชาวรัสเซียเรียกเหตุการณ์ที่เกิดขึ้นว่า "ราสโคล" (раскол) ทางศัพทมูลวิทยา ระบุว่า คือ "การแตกแยกจากกัน"
ในภาษารัสเซีย
N.B.: All these works come from scholars and scientists, none of them Old Believers, except for Melnikov (an Old-Believer apologist) and Urushev (a religious historian).
นิราศสุพรรณ
นิราศสุพรรณ อาจหมายถึง
การเมาเหตุเคลื่อนไหว
ภาวะป่วยจากการเคลื่อนไหว (motion sickness) คือภาวะที่เกิดจากความไม่สอดคล้องกันของการเคลื่อนไหวที่ได้จากการมองเห็นและการรับรู้ผ่านระบบรับรู้การเคลื่อนไหว (vestibular system's sense of movement) บางครั้งเรียกว่า อาการเมารถ เมาเรือ หรือเมาเครื่องบิน ตามสาเหตุ
อาการที่พบบ่อยได้แก่ อาการเวียนศีรษะ อ่อนเพลีย คลื่นไส้
โหลว เจียหลิง
โหลว เจียหลิง ( จีน: 羅嘉翎, พินอิน: Luó Jiālíng) เป็นนักเทควันโดหญิงชาวไต้หวัน
ประวัติ
เจียหลิงเกิดในตระกูลที่ผูกพันกับเทควันโด โดยพ่อของเขา (โหลว เหวินเซียง) มีโรงฝึกเทควันโดของตัวเขาเอง และบุตรชายของเขา (โหลว ยู่เจิ่ง) ก็เป็นนักเทควันโดด้วยเช่นกัน โดยเจียหลิงเริ่มการเป็นนักเทควันโดโดยการฝึกจากพ่อของเขาตั้งแต่ยังเล็ก
เมื่อครั้งที่เจียหลิงเรียนชั้นประถมศึกษาปีที่ 6 เธอได้แชมป์การแข่งขันในระดับเยาวชน เมื่อเจียหลิงเข้าเรียนที่โรงเรียนซานฉีในเมืองซินเป่ย์ เธอเริ่มฝึกการต่อสู้อย่างจริงจัง เธอคว้าเหรียญทองในการแข่งขันกีฬาแห่งชาติระดับกลางของไต้หวันสองปีซ้อน ระหว่างนั้นส่วนสูงของเธอเพิ่มขึ้นไปถึง 180 เซนติเมตร
เจียหลิงเข้าเรียนที่โรงเรียนมัธยมซานหมิน และเธอได้ติดทีมชาติจีนไทเปในช่วงที่เธอเรียนระดับมัธยมในปีแรก
เกล็ดปลาหมอ
เกล็ดปลาหมอ มีลักษณะเป็นไม้พุ่ม ลำต้นตรง ลักษณะใบเป็นแบบขนนกเรียงสลับจะมีใบย่อย 3 ใบ ดอกของมันจะเป็นกระจุกที่ซอกใบ มีใบประดับลักษณะคล้ายเกล็ดปลา ประกบหุ้มไว้ 2 ใบ กลีบดอกสีขาว รูปดอกถั่ว ผลเป็นฝักแบนยาว มีสรรพคุณทางสมุนไพร ใช้รากต้มน้ำดื่มเพื่อแก้โรคตับพิการ
โหลว เจียหลิง
ประวัติ
เมื่อเธอจบการศึกษาในระดับมัธยม เจียหลิงเข้าศึกษาในมหาวิทยาลัยพลศึกษาแห่งชาติไต้หวัน โดยเธอมักเอาหนังสือไปทบทวนขณะอยู่ในแคมป์ทีมชาติ และงานอดิเรกของเธอ คือ การทำขนม
เทคโนโลยี
เทคโนโลยี หรือ เทคนอลอจี (Technology; "ศาสตร์การประดิษฐ์", จากภาษากรีกโบราณ τέχνη, techne, "ศิลปะ, ทักษะ, ฝีมือ"; กับ -λογία, ศาสตร์ ) เป็นการผสมผสานเทคนิก, ทักษะ, วิธีการ และ กระบวนการ เพื่อผลิตสินค้า หรือ บริการ หรือเพื่อบรรวัตถุประสงค์หนึ่ง ๆ
คำว่า "เทคโนโลยี" เปลี่ยนความหมายไปอย่างมากในช่วง 200 ปีที่ผ่านมา ก่อนคริสต์ศตวรรษที่ 20 คำนี้ไม่ปรากฏใช้ในภาษาอังกฤษมากนัก และหากปรากฏก็มีไว้สื่อถึงศาสตร์ชองศิลปะเพื่อการใช้งาน หรือการศึกษาเชิงเทคนิก ดังเช่นในชื่อของ สถาบันเทคโนโลยีแมสซาชูเซตส์ (จัดตั้งในปี 1861)
คำว่า "เทคโนโลยี" เริ่มกลายมาเป็นคำที่ใช้ทั่วไปนับตั้งแต่การปฏิวัติอุตสาหกรรมครั้งที่สองในศตวรรษที่ 20 คำนี้เริ่มเปลี่ยนความหมายในต้นศตวรรษที่ 20 เมื่อนักสังคมวิทยา เริ่มต้นโดยธอร์สไตน์ เวเบลน แปลแนวคิดภาษาเยอรมันของคำว่า Technik เป็น "เทคโนโลยี" ในภาษาเยอรมันและภาษายุโรปอื่น มีความแตกต่างชัดเจนระหว่างความหมายของ technik กับ technologie แต่ความต่างนี้ไม่ปรากฏในภาษาอังกฤษ ซึ่งมักแปลทั้งสองคำเป็น "technology" เหมือนกัน ภายในทศวรรษ 1930s "เทคโนโลยี" ถูกใช้เพื่อสื่อความหมายถึงทั้งการศึกษาศิลปะอุตสาหกรรมและตัวศิลปะอุตสาหกรรมเอง
พาราลิมปิกฤดูร้อน 2016
พาราลิมปิกฤดูร้อน 2016 (โปรตุกีส บาซิเลียน: Jogos Paralímpicos de Verão de 2016) หรือการแข่งขันกีฬาพาราลิมปิกฤดูร้อนครั้งที่ 15 เป็นการแข่งขันกีฬาคนพิการระดับโลกที่มีการแข่งขันกีฬาหลายชนิด จัดขึ้นที่เมืองรีโอเดจาเนโร ประเทศบราซิล ระหว่างวันที่ 7 กันยายน ถึง 18 กันยายน พ.ศ. 2559
ในพาราลิมปิกครั้งนี้ เป็นครั้งที่สามารถเก็บเหรียญได้มากที่สุดของไทย โดยการคว้า 6 เหรียญทอง 6 เหรียญเงิน 6 เหรียญทองแดง โดยสถิติก่อนหน้านี้คือ พาราลิมปิกฤดูร้อน 2000 ณ ซิดนีย์ ประเทศออสเตรเลีย
การเสนอตัวเป็นเจ้าภาพ
มีการประกาศผลเมืองที่ได้เป็นเจ้าภาพเมื่อวันที่ 2 ตุลาคม พ.ศ. 2552 ในการประชุมคณะกรรมการโอลิมปิกสากล สมัยที่ 121 ที่กรุงโคเปนเฮเกน ประเทศเดนมาร์ก โดยการประชุมครั้งนี้มีประมุขแห่งรัฐและผู้นำรัฐบาลประเทศที่เสนอตัวเป็นเจ้าภาพเดินทางเพื่อร่วมเสนอแผนขั้นสุดท้ายก่อนลงคะแนนครบทุกประเทศ ได้แก่ สมเด็จพระราชาธิบดีควน การ์โลสที่ 1 และสมเด็จพระราชินีโซเฟีย พระมหากษัตริย์สเปน ยุกิโอะ ฮะโตะยะมะ นายกรัฐมนตรีญี่ปุ่น ประธานาธิบดีบารัก โอบามาแห่งสหรัฐอเมริกา พร้อมมิเชล โอบามา สุภาพสตรีหมายเลขหนึ่ง และลูอิซ อีนาซีอู ลูลา ดา ซิลวา ประธานาธิบดีบราซิล การประกาศผลมีขึ้นในเวลาประมาณ 18.30 น. ตามเวลาท้องถิ่น
ชนิดกีฬาที่แข่งขัน
การแข่งขันกีฬาพาราลิมปิกครั้งนี้ มีกีฬาที่จัดแข่งขันทั้งสิ้น 22 ชนิด โดยมีกีฬาที่ได้รับการบรรจุใหม่ในครั้งนี้เพิ่มอีก 2 ชนิดคือ กีฬาเรือแคนูและไตรกีฬา
ประเทศที่เข้าร่วมแข่งขัน
ประเทศที่จะเข้าร่วมแข่งขันกีฬาพาราลิมปิกครั้งนี้ โดยมีนักกีฬาที่ผ่านรอบคัดเลือกเพื่อเข้าแข่งขันในรอบสุดท้ายแล้ว ดังนี้
สรุปเหรียญการแข่งขัน
(ดูตารางเหรียญแบบสมบูรณ์ที่ สรุปเหรียญการแข่งขันพาราลิมปิกฤดูร้อน 2016.)
การถ่ายทอดสดในประเทศไทย
ผู้ที่ได้สิทธิ์ถ่ายทอดสดพาราลิมปิกฤดูร้อน 2016 ในประเทศไทยนั้นคือ เอไอเอส โดยถ่ายทอดสดผ่านแอปพลิเคชัน เอไอเอสเพลย์ และ เอไอเอสเพลย์บ็อก
เรอัลโซซิเอดัด
เรอัลโซซิเอดัดเดฟุตโบล (Real Sociedad de Fútbol; ) หรือเรียกโดยทั่วไปว่า เรอัลโซซิเอดัด (Real Sociedad) หรือ ลาเรอัล (La Real) เป็นสโมสรฟุตบอลในประเทศสเปน ตั้งอยู่ในเมืองซานเซบัสเตียน แคว้นประเทศบาสก์ ก่อตั้งขึ้นในวันที่ 7 กันยายน ค.ศ 1909 ปัจจุบันลงเล่นในลาลิกา โด ยใช้เรอาเลอาเรนา เป็นสนามเหย้ามีความจุ 39,500 ที่นั่ง
สโมสรชนะเลิศลาลิกาสองครั้งในฤดูกาล 1980–81 และ 1981–82 และรองชนะเลิศในฤดูกาล 2002–03 และยังชนะเลิศโกปาเดลเรย์สามครั้งในฤดูกาล 1909, 1987 และ 2020 พวกเขามีคู่แข่งขันร่วมแคว้นกับอัตเลติกเดบิลบาโอ เรอัลโซซิเอดัดเป็นหนึ่งในสมาชิกก่อตั้งลาลิกาใน ค.ศ. 1929 เรอัลโซซิเอดัดเคยลงเล่นในลาลิกายาวนานที่สุดคือ 40 ฤดูกาล ตั้งแต่ ค.ศ. 1967 ถึง 2007 นอกจากนี้ ยังได้เข้าแข่งขันในยูฟ่าแชมเปียนส์ลีกสองครั้ง ในฤดูกาล 2003–04 ยังได้ผ่านเข้ารอบ 16 ทีมสุดท้ายก่อนจะแพ้ออแล็งปิกลียอแน ในฤดูกาลปัจจุบันสโมสรยังได้ลงเล่นในยูฟ่ายูโรปาลีก
ตามธรรมเนียมสโมสรในอดีต ได้มีนโยบายเซ็นสัญญากับนักเตะชาวบาสก์เท่านั้น (คล้ายกับของอัตเลติกเดบิลบาโอ) แต่ได้ยกเลิกไปในปี 1989 หลังจากการย้ายเข้ามาของจอห์น ออลดริดจ์ นักเตะทีมชาติไอร์แลนด์ สโมสรยังคงประสบความสำเร็จอย่างมากในการพัฒนาผู้เล่นจากสถาบันฟุตบอลเยาวชนของสโมสร เช่น ชาบี อาลอนโซ อ็องตวน กรีแยซมาน
ยูนิคอร์นกันดั้ม
ยูนิคอร์นกันดั้ม(ユニコーンガンダム ;Unicorn Gundam) เป็นโมบิลสูทตัวเอกของไลท์โนเวลและโอวีเอ โมบิลสูทกันดั้มยูนิคอร์น ออกแบบโดยฮาจิเมะ คาโทกิ ชื่อยูนิคอร์นมาจากลักษณะที่มีเขาเสาอากาศเสาเดียวอยู่กลางหน้าผาก
ยูนิคอร์นกันดั้มเป็นโมบิลสูทที่ได้รับการพัฒนาในโปรเจกต์UC มีลักษณะเด่นที่ใช้ระบบไซโคเฟรมควบคุมทั้งตัวและยังมีระบบต่อต้านนิวไทป์ NT-D (ในช่วงแรกนั้นระบุว่ามาจาก NewType Drive แต่ชื่อจริงได้รับการเปิดเผยในเวลาต่อมาว่าเป็น NewType Destoyer) และลาพลัส (La+) ซึ่งกุญแจสำหรับนำทางไปยังกล่องของลาพลัสซึ่งเป็นที่ที่เก็บซ่อนความลับของการตั้งสหพันธ์โลกและอาณาจักรซีอ้อนไว้
คาเดียส วิสต์ ผู้นำของตระกูลวิสต์ซึ่งนำยูนิคอร์นกันดั้มไปให้แอนาไฮม์อิเล็กทรอนิกที่อาณานิคมอินดัสเทรียล7และติดตั้งลาพลัสไว้กับยูนิคอร์น แต่อินดัสเทรียล7ก็ถูกกองกำลังของนีโอซีอ้อนเข้าโจมตีและคาเดียสก็ได้รับบาดเจ็บสาหัส ก่อนตายนั้นคาเดียสได้มอบยูนิคอร์นกันดั้มให้ บานาจ ลิงซ์ นักเรียนของวิทยาลัยอุตสาหกรรมแอนาไฮม์ซึ่งเป็นลูกชายของตัวเองขึ้นควบคุม เนื่องจากระบบของลาพลัสได้ลงทะเบียนบานาจไว้ในฐานะนักบินของยูนิคอร์นกันดั้มแล้ว จึงไม่มีใครสามารถบังคับยูนิคอร์นกันดั้มได้อีก
ความสามารถ
ในเวลาปกติ ยูนิคอร์นกันดั้มจะอยู่ในโหมดยูนิคอร์น ซึ่งเป็นสีขาวทั้งตัว แต่เมื่อเข้าต่อสู้กับศัตรูที่เป็นนิวไทป์ ระบบ NT-Dจะทำงานโดยอัตโนมัติและยูนิคอร์นกันดั้มจะเข้าสู่ เดสทรอยโหมด ซึ่งเขาของยูนิคอร์นกันดั้มจะกางออกเป็นแบบVฟินและเกราะหน้าจะเปิดออกเป็นแบบกันดั้มทั่วๆไป นอกจากนี้เกราะทั้งตัวของยูนิคอร์นจะเลื่อนเปิดให้ ในสภาพนี้ไซโคเฟรมจะส่องแสงสีแดงและความสูงของยูนิคอร์นกันดั้มจะสูงขึ้นสองเมตร ในโหมดเดสทรอยนี้ สมรรถนะของยูนิคอร์นกันดั้มจะเพิ่มขึ้นเป็นหลายเท่าของโหมดยูนิคอร์น โดยเฉพาะการควบคุมด้วยพลังจิตผ่านไซโคเฟรมทำให้นักบินสามารถควบคุมยูนิคอร์นกันดั้มได้เหมือนร่างกายตัวเอง แต่เนื่องจากโมบิลสูทมีขนาดใหญ่กว่ามนุษย์มาก นอกจากนั้น ชุดนักบินของยูนิคอร์นกันดั้มยังได้รับการออกแบบเป็นพิเศษให้ช่วยกระตุ้นสารเคมีในร่างกายนักบินเพื่อให้สามารถควบคุมการเคลื่อนไหวด้วยความเร็วสูงได้ สภาพร่างกายและจิตใจของนักบินจึงต้องรับภาระหนัก ยูนิคอร์นกันดั้มจึงสามารถต่อสู้ในโหมดเดสทรอยได้เพียงห้านาทีเท่านั้นก่อนกลับเป็นโหมดยูนิคอร์น ในโหมดเดสทรอยนี้ ยูนิคอร์นกันดั้มยังมีความสามารถควบคุมอาวุธไซคอมมิวของศัตรูและบังคับให้กลับไปทำลายเจ้าของได้
อุปกรณ์
อาวุธของยูนิคอร์นกันดั้มประกอบด้วยบีมเซเบอร์สี่เล่ม โดยสองเล่มแรกนั้นติดไว้ที่แขนและสามารถพับใช้งานโดยไม่ต้องใช้มือถือเหมือนเป็นทอนฟาได้ ส่วนอีกสองเล่มอยู่ที่แบ็คแพ็คซึ่งเมื่อเป็นเดสทรอยโหมดจะเลื่อนขึ้นมาด้านบน ในตำแหน่งเดียวกับกันดั้มรุ่นแรก บีมไรเฟิลของยูนิคอร์นกันดั้มเป็นบีมแม็กนัมซึ่งใช้ตลับEแพ็คแบบพิเศษ บีมแม็กนัมนี้สามารถยิงได้ทั้งลำแสงแบบปกติและลำแสงอานุภาพสูงซึ่งจะใช้พลังงานทั้งหมดจากตลับEแพ็คในครั้งเดียว บีมที่ยิงโดยใช้พลังงานทั้งหมดนี้มีพลังทำลายเทียบได้กับเมก้าบีมแคนน่อนและสามารถยิงได้ต่อเนื่องสี่วินาที โดยยูนิคอร์นกันดั้มจะมีEแพ็คสำรองอีกห้าตลับเก็บไว้ที่แบ็คแพ็ค โล่ของยูนิคอร์นกันดั้มก็จะกางออกเมื่อเป็นโหมดเดสทรอยเช่นกัน และในสภาพนี้เครื่องกำเนิดสนามพลังIฟิลด์บาเรียร์ที่ติดอยู่กับโล่จะทำงาน ทำให้สามารถป้องกันอาวุธบีมได้อย่างสมบูรณ์แบบ อาวุธอื่นๆของยูนิคอร์นประกอบด้วยไฮเปอร์บาซูก้าและปืนกลบีมแก็ตลิง
แบนชี
แท้จริงแล้วยูนิคอร์นกันดั้มยังมีเครื่องหมายเลข 2 หรือ แบนชี ซึ่งได้ทำการทดสอบโดยสถาบันออกัสตาบนโลกและใช้ข้อมูลของยูนิคอร์นกันดั้ม แบนชีนั้นมีสีดำและเมื่อเข้าสู่โหมดเดสทรอย เสาอากาศที่ส่วนหัวจะกางออกคล้ายกับแผงคอของสิงโตและแสงจากไซโคเฟรมจะเป็นสีทอง ความสามารถโดยรวมของแบนชีจะใกล้เคียงกับยูนิคอร์น แต่สามารถต่อสู้กลางอากาศได้ดีกว่าและไม่มีลาพลัส นักบินของแบนชีก็คือมาริดา ครูซ และต่อมาได้เปลี่ยนเป็นริดดี มาเซนัส
โยอาคิม ไพเพอร์
โยอาคิม ไพเพอร์ (Joachim Peiper) ชื่อเล่น ย็อคเคิน (Jochen) เป็นเจ้าหน้าที่สัญญาบัตรของวัฟเฟิน-เอ็สเอ็ส เคยเป็นผู้ช่วยประจำตัวของไฮน์ริช ฮิมเลอร์ ผู้นำองค์การเอ็สเอ็ส เขาถูกกล่าวหาว่าก่ออาชญากรรมสงครามจากการที่เขาเป็นผู้รับผิดชอบการสังหารหมู่เชลยชาวอเมริกันที่มาลเมดีย์
ประวัติ
ย็อคเคินเกิดเมื่อวันที่ 30 มกราคม 1915 ที่กรุงเบอร์ลิน ครอบครัวเป็นชนชั้นกลางซึ่งมีพื้นเพอยู่ในภูมิภาคไซลีเซียของจักรวรรดิเยอรมัน เป็นบุตรชายคนที่สามของร้อยเอกวัลเดอมาร์ ไพเฟอร์ (Waldemar Peiper) นายทหารบกซึ่งเข้าร่วมรบในแอฟริกาตะวันตกและตุรกีระหว่างสงครามโลกครั้งที่หนึ่ง
ในปี 1926 ย็อคเคินตามพี่ชายของเขาที่ชื่อว่าฮอสท์ (Horst) เข้าร่วมกิจการลูกเสือ ในช่วงนี้พวกเขาเริ่มมีความสนใจทางด้านทหาร ในปี 1933 ย็อคเคินเข้าสมัครเข้าร่วมองค์การยุวชนฮิตเลอร์ และสมัครเข้าร่วมองค์การเอ็สเอ็สในปลายปีเดียวกัน และเข้าร่วมเป็นสมาชิกพรรคนาซีในปี 1938
พี่ชายของย็อคเคินเข้าร่วมกับเอ็สเอ็สเช่นกัน ฮอสท์ทำหน้าที่ทหารยามของค่ายกักกันจากนั้นจึงเข้าร่วมในยุทธการที่ฝรั่งเศส พี่ชายของเขาเสียชีวิตอย่างมีเงื่อนงำในปี 1941 ทางการไม่เคยอธิบายการตาย มีข่าวลือว่าฮอสท์เป็นเกย์และถูกบังคับโดยคนในหน่วยให้ฆ่าตัวตาย
เจ้าหน้าที่เอ็สเอ็ส
ระหว่างการชุมนุมที่เนือร์นแบร์คในปี 1934 แม้ย็อคเคินตัวไม่สูงและกำยำเท่ากับเจ้าหน้าที่เอ็สเอ็สคนอื่น แต่เขามีใบหน้าที่หล่อเหลามากพอเป็นที่สะดุดตาไฮน์ริช ฮิมเลอร์ ผู้นำองค์การเอ็สเอ็ส ฮิมเลอร์มองว่าย็อคเคินเป็นดั่งภาพเสมือนของชายอารยันในอุดมคติ หลังจากวันนั้น ย็อคเคินถูกส่งตัวเข้าหลักสูตรปั้นบุคลากรชั้นนำขององค์การเอ็สเอ็ส
ในปี 1935 ย็อคเคินถูกโอนตัวไปสังกัดกองพลไลพ์ชตันดาร์เทอ เอ็สเอ็ส อดอล์ฟ ฮิตเลอร์ หน่วยอารักขาส่วนตัวของฮิตเลอร์และเป็นหน่วยทหารระดับแถวหน้าสุดของวัฟเฟิน-เอ็สเอ็ส ย็อคเคินเป็นเจ้าหน้าที่ที่ฉายแววรุ่งมาก เขาถูกส่งให้ไปโรงเรียนเอ็สเอ็ส-ยุงเคอร์ในเมืองเบราน์ชไวค์ เพื่อฝึกสอนให้เป็นผู้นำแถวหน้าขององค์การเอ็สเอ็สในอนาคต ในปี 1936 ย็อคเคินได้ติดยศเป็นอุนเทอร์ชตวร์มบันน์ฟือเรอร์ (เทียบเท่าร้อยตรี) และในปี 1938 เขาได้เป็นเจ้าหน้าที่ฝ่ายเสนาธิการประจำตัวไฮน์ริช ฮิมเลอร์ และเลื่อนเป็นผู้ช่วยของฮิมเลอร์ในปีถัดมา
ย็อคเคินเข้าร่วมต่อสู้ทั้งบนแนวรบด้านตะวันออกซึ่งปะทะกับกองทัพแดงและแนวรบด้านตะวันตกซึ่งปะทะกับกองทัพฝ่ายสัมพันธมิตรตะวันตกและได้รับบำเหน็จเป็นเหรียญกางเขนอัศวินประดับด้วยใบโอ๊คและดาบ กองพลยานเกราะของย็อคเคินถูกจับกุมโดยหน่วยทหารสหรัฐเมื่อวันที่ 22 พฤษภาคม 1945
หลังสงคราม
หลังสิ้นสุดสงคราม ในวันที่ 16 กรกฎาคม ค.ศ. 1946 ไพเพอร์ถูกพิพากษาโดยศาลอาชญากรรมสงครามว่ามีความผิดและถูกตัดสินประหารชีวิตโดยการแขวนคอ อย่างไรก็ตาม ทางการสหรัฐพิจารณาโทษใหม่เหลือเพียงโทษจำคุก ไพเพอร์ติดคุกจริงเพียงสิบเอ็ดปีเศษและถูกปล่อยตัวเมื่อเดือนธันวาคม 1956
หลังจากที่เขาได้รับการปล่อยตัวจากเรือนจำ ไพเพอร์ได้ทำงานให้กับทั้งบริษัทพอร์เชอและฟ็อลคส์วาเกิน ก่อนที่จะย้ายไปอาศัยยังเมืองชนบทในจังหวัดโอต-โซน ประเทศฝรั่งเศสเมื่อค.ศ. 1972 ที่นั้นเขาได้แปลหนังสือจากภาษาอังกฤษเป็นภาษาเยอรมันภายใต้ชื่อว่า Rainer Buschmann เขาใช้ชีวิตในฝรั่งเศสอย่างระมัดระวังและไม่เปิดเผยอดีตของตัวเอง อย่างไรก็ตาม ในค.ศ. 1976 เขาถูกอดีตแนวร่วมปลดปล่อยฝรั่งเศสจดจำได้ และถูกสังหารด้วยระเบิดมือในบ้านพักเมื่อวันที่ 14 กรกฎาคม 1976 ตรงกับวันบัสตีย์
อ้างอิง
1915 1976
ประเทศนิวซีแลนด์ในเครือจักรภพ
ประเทศนิวซีแลนด์ในเครือจักรภพ (Dominion of New Zealand) เป็นประเทศที่ก่อตั้งขึ้นต่อจากอาณานิคมนิวซีแลนด์ มีระบอบการปกครองแบบราชาธิปไตยภายใต้รัฐธรรมนูญซึ่งเป็นประเทศมีสิทธิในการปกครองตนเองภายในจักรวรรดิอังกฤษ
นิวซีแลนด์ได้กลายเป็นอาณานิคมในพระองค์เมื่อปีค.ศ. 1841 และได้มีรัฐบาลปกครองตนเองตามรัฐธรรมนูญ ค.ศ. 1852 นิวซีแลนด์ได้ปฏิเสธการเข้าร่วมในสหพันธ์ออสเตรเลียและได้รับสถานะเป็นประเทศในเครือจักรภพเมื่อวันที่ 26 กันยายน ค.ศ. 1907 (Dominion Day) โดยเป็นประกาศพระบรมราชโองการโดยพระเจ้าเอ็ดเวิร์ดที่ 7 ซึ่งสถานะการเป็นประเทศนั้นได้เป็นสัญลักษณ์ของการมีเอกราชทางการเมืองซึ่งได้มีพัฒนาการมากว่าครึ่งศตวรรษผ่านทางรัฐบาลปกครองตนเองของนิวซีแลนด์
ด้วยประชากรต่ำกว่าหนึ่งล้านคนอาศัยอยู่ในนิวซีแลนด์ในปีค.ศ. 1907 โดยทั้งเมืองออคแลนด์ และเวลลิงตัน นั้นได้ขยายตัวอย่างรวดเร็ว สถานะใหม่นี้ของประเทศนิวซีแลนด์นั้นยังคงให้สิทธิในรัฐบาลสหราชอาณาจักรต่อการกำหนดนโยบายการต่างประเทศได้และดังนั้นนิวซีแลนด์จึงเข้าร่วมในสงครามโลกครั้งที่ 1 การประชุมใหญ่จักรวรรดิในปีค.ศ. 1923 และ 1926 ได้มีมติร่วมกันว่านิวซีแลนด์ควรจะได้รับสิทธิในการต่อรองสนธิสัญญาทางการเมืองด้วยตัวเอง และจึงทำให้เกิดสนธิสัญญาการพาณิชย์ฉบับแรกกับญี่ปุ่นซึ่งลงสัตยาบันในปีค.ศ. 1928 และต่อมาในสงครามโลกครั้งที่ 2 อุบัติขึ้นเมื่อปีค.ศ. 1939 รัฐบาลนิวซีแลนด์ได้ตัดสินใจเข้าร่วมสงครามโดยตัวเอง
ต่อมาในยุคหลังสงคราม คำว่า "ประเทศในเครือจักรภพ" ได้ตกหล่นไป โดยนิวซีแลนด์ได้รับเอกราชอย่างสมบูรณ์ผ่านทางธรรมนูญเวสต์มินสเตอร์ ค.ศ. 1931 และได้รับรองโดยรัฐสภานิวซีแลนด์เมื่อปีค.ศ. 1947 อย่างไรก็ตามจากประกาศพระบรมราชโองการในปีค.ศ. 1907 สถานะความเป็นประเทศในเครือจักรภพยังไม่ได้ถูกเรียกคืนและดังนั้นจึงยังคงมีสถานะที่บังคับใช้อยู่ในปัจจุบัน
นารายณ์ภัณฑ์
ประวัติ
รัฐบาลไทย ได้จัดตั้งร้านไทยอุตสาหกรรม ขึ้นที่ตำบลสี่กั๊กพระยาศรี เมื่อวันที่ 11 สิงหาคม พ.ศ. 2480 เพื่อเป็นแหล่งจำหน่ายสินค้าหัตถกรรมและอุตสาหกรรมในครัวเรือน โดยร้านดังกล่าวขึ้นอยู่กับกองอุตสาหกรรม กรมพาณิชย์ กระทรวงเศรษฐการ ต่อมาในปี พ.ศ. 2481 จึงได้ย้ายร้านมาตั้งอยู่ที่ถนนเจริญกรุง และโอนมาสังกัดสำนักปลัดกระทรวงเศรษฐการ และต่อมาได้มีการจัดตั้งกระทรวงอุตสาหกรรมขึ้น ร้านไทยอุตสาหกรรม จึงได้โอนมาสังกัดกระทรวงอุตสาหกรรม และย้ายมาตั้งสำนักงานที่ถนนหลานหลวง พร้อมกับเปลี่ยนชื่อเป็น “ร้านนารายณ์ภัณฑ์”
ในปี พ.ศ. 2527 คณะรัฐมนตรี มีนโยบายปรับปรุงกิจการร้านนารายณ์ภัณฑ์ ซึ่งแต่เดิมเป็นรัฐวิสาหกิจ ให้เป็นลักษณะธุรกิจ โดยมีเอกชนเข้าร่วมดำเนินงาน แต่ยังคงมีวัตถุประสงค์เพื่อสนองนโยบายรัฐบาลในการส่งเสริมและช่วยเหลือชาวบ้านในด้านหัตถกรรมและอุตสาหกรรมในครัวเรือนให้ก้าวหน้ามากยิ่งขึ้น
สาขา
ร้านจำหน่ายสินค้าหัตถกรรม "นารายณ์ภัณฑ์" มีจำนวน 8 แห่ง ได้แก่
มิสทัวริซึมไทยแลนด์
มิสทัวริซึมไทยแลนด์ (Miss Tourism Thailand) เป็นชื่อของการประกวดนางงามในประเทศไทย จัดขึ้นเป็นครั้งแรกเมื่อปี พ.ศ. 2560 ซึ่งผู้ชนะการประกวดจะต้องเป็นตัวแทนของประเทศเข้าร่วมการประกวดมิสทัวริซึมเวิลด์
ตัวแทนในการประกวดระดับนานาชาติ
สัญลักษณ์สี : ชนะเลิศ
ฮัมซะนะมะ
ฮัมซะนะมะ (เปอร์เซีย/อุรดู: حمزه نامه Hamzenâme มหากาพย์ฮัมซะฮ์) หรือ ดัสตาน-อี-อะมีร ฮัมซะฮ์ (เปอร์เซีย/อุรดู: داستان امیر حمزه Dâstâne Amir Hamze, "การผจญภัยของอะมีร ฮัมซะฮ์") เป็นตำนานที่กล่าวถึงอะมีร ฮัมซะฮ์ หรือฮัมซะฮ์ อิบน์ อับดุลมุฏฏอลิบ ลุงของมุฮัมมัดที่อยู่ในบทวรรณกรรม เรื่องนี้ได้บันทึกเหตุการณ์การผจญภัยของฮัมซะฮ์ในฐานะวีรบุรุษผู้ต่อสู้กับศัตรูของอิสลาม โดยเขียนเป็นร่ายยาวในภาษาเปอร์เซีย
ทะเลสาบคาเยิงเดอ
ทะเลสาบคาเยิงเดอ (Қайыңды көлі / Qaiyñdy kölı; แปลว่า "ทะเลสาบต้นเบิร์ช" หรือ "ดินถล่ม") เป็นทะเลสาบความยาว 400 เมตรในประเทศคาซัคสถาน ตั้งอยู่ห่างจากนครอัลมาเตอไปทางทิศตะวันออก 129 กิโลเมตร ที่ระดับความสูง 2,000 เมตร (6,600 ฟุต) จากระดับน้ำทะเล มีความลึกที่จุดลึกสุดอยู่ที่ 30 เมตร
ทะเลสาบคาเยิงเดอตั้งอยู่ภายในอุทยานแห่งชาติหมู่ทะเลสาบโกลซัย เกิดจากการถล่มครั้งใหญ่ของหินปูนซึ่งเป็นผลสืบเนื่องจากเหตุแผ่นดินไหวในปี 1911 หินที่ถล่มลงมาได้ปิดกั้นและทำให้เกิดแอ่งน้ำที่เต็มไปด้วยน้ำจากแม่น้ำบนภูเขา น้ำในทะเลสาบมีสีเขียวแกมน้ำเงินซึ่งเป็นผลจากสารประกอบในหินปูน
ภายในทะเลสาบเต็มไปด้วยลำต้นสปรูซเอเชีย (Picea schrenkiana) ที่โผล่พ้นผิวน้ำในทะเลสาบ น้ำที่เย็นของทะเลสาบช่วยคงสภาพลำต้นของต้นไม้เหล่านี้ซึ่งมีตะไคร่และพืชน้ำอื่น ๆ ขึ้นปกคลุม นอกจากนี้แล้ว ทะเลสาบยังเป็นที่รู้จักจากกิจกรรมดำน้ำแข็งและตกปลาเทราต์ในฤดูหนาว
การประท้วงในประเทศซูดาน พ.ศ. 2561–2562
ปฏิกิริยาที่รุนแรงของรัฐบาลซูดานต่อชุดการประท้วงดังกล่าวก่อให้เกิดความกังวลในระดับนานาชาติ ในวันที่ 22 กุมภาพันธ์ พ.ศ. 2562 อัลบะชีรประกาศสถานการณ์ฉุกเฉินและยุบรัฐบาลทั้งในระดับชาติและระดับภูมิภาค โดยแต่งตั้งเจ้าหน้าที่ทหารระดับสูงและเจ้าหน้าที่หน่วยข่าวกรองให้ดำรงตำแหน่งผู้ว่าการรัฐต่าง ๆ แทน ในวันที่ 8 มีนาคม อัลบะชีรประกาศว่าผู้หญิงทุกคนที่ถูกคุมขังจากการประท้วงต่อต้านรัฐบาลจะได้รับการปล่อยตัว ในวันหยุดสุดสัปดาห์ของวันที่ 6–7 เมษายน เกิดการประท้วงขนาดใหญ่เป็นครั้งแรกนับตั้งแต่มีการประกาศสถานการณ์ฉุกเฉิน ในวันที่ 10 เมษายน มีผู้พบเห็นทหารกำลังปกป้องกลุ่มผู้ประท้วงจากกองกำลังรักษาความมั่นคง และในวันที่ 11 เมษายน กองทัพซูดานก่อรัฐประหารยึดอำนาจจากอัลบะชีร
หลังการปลดอัลบะชีรออกจากตำแหน่ง การประท้วงตามท้องถนนที่จัดขึ้นโดยสมาคมวิชาชีพซูดาน (Sudanese Professionals Association) และกลุ่มต่อต้านที่นิยมประชาธิปไตยยังคงดำเนินต่อไป โดยเรียกร้องให้สภาทหารระยะเปลี่ยนผ่าน (Transitional Military Council) ซึ่งกุมอำนาจอยู่นั้นหลีกทาง "โดยทันทีและไม่มีเงื่อนไข" ให้แก่รัฐบาลชั่วคราวที่นำโดยพลเรือน และเรียกร้องให้มีการปฏิรูปอื่น ๆ ในซูดาน การเจรจาเพื่อจัดตั้งรัฐบาลร่วมชั่วคราวระหว่างสภาทหารฯ กับพลเรือนฝ่ายต่อต้านเกิดขึ้นในช่วงปลายเดือนเมษายนและในเดือนพฤษภาคม แต่ยุติลงเมื่อกองกำลังสนับสนุนฉับไว (Rapid Support Forces) และกองกำลังรักษาความมั่นคงอื่น ๆ ของสภาทหารฯ ใช้ความรุนแรงในการปราบปรามผู้ประท้วงในวันที่ 3 มิถุนายน จนทำให้มีผู้เสียชีวิต 118 ราย และยังมีผู้ถูกทำร้ายและถูกข่มขืนอีกด้วย
ฝ่ายต่อต้านตอบโต้เหตุสังหารหมู่และการจับกุมหลังเหตุสังหารหมู่ด้วยการนัดหยุดงานทั่วไปเป็นเวลา 3 วัน ระหว่างวันที่ 9–11 มิถุนายน และเรียกร้องให้มีการขัดขืนอย่างสงบและการต่อต้านโดยสันติวิธีต่อไปจนกว่าสภาทหารฯ จะถ่ายโอนอำนาจแก่รัฐบาลที่เป็นพลเรือน ในวันที่ 12 มิถุนายน กลุ่มต่อต้านตกลงที่จะยุติการนัดหยุดงาน และสภาทหารฯ ตกลงที่จะปล่อยตัวนักโทษการเมือง มีการวางแผนจัดการเจรจาครั้งใหม่เพื่อจัดตั้งรัฐบาลพลเรือน
เดอะวอชิงตันโพสต์ (เพลงมาร์ช)
เดอะวอชิงตันโพสต์ (The Washington Post March) เป็นเพลงมาร์ชที่แต่งโดยจอห์น ฟิลิป ซูซา ในปี ค.ศ. 1889 ได้รับการบรรเลงครั้งแรกในพิธีการเมื่อวันที่ 15 มิถุนายน ค.ศ. 1889 และได้รับความนิยมมาตั้งแต่นั้น จัดเป็นผลงานหนึ่งของจอห์น ฟิลิป ซูซา ที่มีชื่อเสียงที่สุด
ซูซาแต่งเพลงนี้ขึ้นตามคำขอของแฟรงค์ แฮตตัน และเบอไรอาห์ วิลคินส์ เจ้าของหนังสือพิมพ์เดอะวอชิงตันโพสต์ เพื่อใช้ในพิธีมอบรางวัลการประกวดการเขียนเรียงความของหนังสือพิมพ์ หลังจากแฮตตันและวิลคินส์ซื้อเดอะวอชิงตันโพสต์มาจากเจ้าของเดิม
ทราเวล แชนแนล ไทยแลนด์
ทราเวล แชนแนล ไทยแลนด์ (Travel Channel Thailand) เป็นช่องรายการท่องเที่ยวออกอากาศทางทรูวิชั่นส์ บริหารงานโดย บริษัท ทราเวล แชนแนล คอร์ปอเรชั่น จำกัด เริ่มออกอากาศครั้งแรกวันที่ 1 มกราคม พ.ศ. 2554
Travel Channel Thailand ได้ให้ต้นกำเนิดคำว่า "TC" ในประเทศไทย ย่อมาจากคำว่า Travel Companion ซึ่งหมายความว่า "เพื่อนร่วมเดินทาง"
ปัจจุบันทราเวล แชนแนล ไทยแลนด์ ได้ยุติการแพร่ภาพออกอากาศทุกช่องทาง นับตั้งแต่วันที่ 16 พฤศจิกายน 2561 เป็นต้นไป
โอเพนแฮนด์เซตอัลไลแอนซ์
โอเพ่นแฮนด์เซตอัลไลแอนซ์ (Open Handset Alliance) เป็นกลุ่มพันธมิตรทางธุรกิจ ของบริษัทผู้พัฒนามาตรฐานเปิดสำหรับอุปกรณ์พกพา รวม 78 บริษัท รวมถึงกูเกิล เอเซอร์ อัสซุส เดลล์ เอชทีซี โมโตโรล่า ซัมซุง โซนี่ อิริคสัน อินเทล และ อีเบย์
ท็อปอวอร์ด 2007
ท็อปอวอร์ด 2007 เป็นรางวัลบันเทิงที่จัดโดยนิตยสารทีวีพูลร่วมกับสวนดุสิตโพล รางวัลนี้จะมอบให้แก่คนบันเทิงที่มีผลงานในช่วงปี พ.ศ. 2550 ซึ่งปีนี้เป็นปีแรกที่มีการแจกรางวัลประเภทภาพยนตร์ กำหนดการจัดงานคือวันที่ 31 มกราคม พ.ศ. 2551 แต่ในท้ายที่สุด งานในปีนี้ได้ยกเลิกการจัดงานไป เนื่องจากสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์สิ้นพระชนม์ เมื่อวันที่ 2 มกราคม พ.ศ. 2551 ทางทีวีพูลเห็นว่าไม่เป็นการสมควรที่จะจัดงานรื่นเริงในช่วงเวลาดังกล่าว จึงได้ยกเลิกการจัดงานท็อปอวอร์ด 2007 ในครั้งนี้ อีกทั้งเพื่อเป็นการแสดงความอาลัยถวายแด่สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์อีกด้วย
อย่างไรก็ตาม ก่อนหน้านั้นได้มีการประกาศรายชื่อผู้เข้าชิงลงในนิตยสารทีวีพูลแล้ว ในที่นี้จะเสนอรายชื่อผู้ถูกเสนอชื่อเข้าชิง 10 คน จากสาขาต่างๆ ดังต่อไปนี้ (ไม่มีใครได้รางวัล)
รถไฟฟ้าฮานอย
รถไฟฟ้าฮานอย (Đường sắt đô thị Hà Nội) เป็นเส้นทางรถไฟฟ้าในกรุงฮานอย ประเทศเวียดนาม เปิดวันที่ 6 พฤศจิกายน พ.ศ. 2564
เส้นทางที่กำลังก่อสร้างและวางแผนจะเปิดให้บริการ มีดังนี้:
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2021 รอบคัดเลือก กลุ่ม 2
กลุ่ม 2 ของ การแข่งขันฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2021 รอบคัดเลือก ประกอบไปด้วยหกทีม: ฝรั่งเศส, สโลวาเกีย, สวิตเซอร์แลนด์, จอร์เจีย, อาเซอร์ไบจาน, และ ลิกเตนสไตน์. องค์ประกอบของเก้ากลุ่มใน รอบคัดเลือกรอบแบ่งกลุ่ม จะถูกตัดสินโดยการจับสลากในวันที่ 11 ธันวาคม พ.ศ. 2561, 09:00 CET (UTC+1), ที่สำนักงานใหญ่ยูฟ่าใน นียง, ประเทศสวิตเซอร์แลนด์, กับทีมที่ถูดจัดวางสอดคล้องกับพวกเขา การจัดอันดับค่าสัมประสิทธิ์.
กลุ่มนี้คือลงเล่นในรูปแบบพบกันหมดเหย้าและเยือนระหว่างวันที่ 6 มิถุนายน พ.ศ. 2562 และ 13 ตุลาคม พ.ศ. 2563. ชนะเลิศของกลุ่มจะได้สิทธิ์เข้ารอบโดยตรงสำหรับ รอบสุดท้าย, ในขณะที่ทีมรองชนะเลิศของแต่ละกลุ่มจะได้ผ่านเข้าสู่ รอบเพลย์ออฟ ถ้าพวกเขาเป็น หนึ่งในสี่ทีมรองชนะเลิศจากกลุ่มทั้งหมดเก้ากลุ่ม (ไม่ได้นับผลการแข่งขันในนัดที่พบกับทีมอันดับที่หก).
เมื่อวันที่ 17 มีนาคม ค.ศ. 2020, แมตช์ทั้งหมดจะถูกระงับเนื่องจาก การระบาดทั่วของโควิด-19. เมื่อวันที่ 17 มิถุนายน ค.ศ. 2020, ยูฟ่าได้ประกาศว่ารอบคัดเลือกรอบแบ่งกลุ่มจะขยายและสิ้นสุดลงในวันที่ 17 พฤศจิกายน ค.ศ. 2020, ในขณะที่รอบเพลย์ออฟ, กำหนดการแข่งขันเดิมที่จะลงเล่นในเดือนพฤศจิกายน ค.ศ. 2020, จะถูกยกเลิกไป. แทนที่, ผู้ชนะของกลุ่มและ ห้าทีมรองชนะเลิศที่ดีที่สุดจากทั้งเก้ากลุ่ม (ไม่นับผลการแข่งขันที่พบกับทีมอันดับที่หก) จะได้สิทธิ์สำหรับ รอบสุดท้าย.
นัด
เวลาคือ CET/CEST.
อันดับดาวซัลโว
การแข่งขันทั้งหมดมี 106 ประตูที่ทำได้ใน 30 นัด, สำหรับค่าเฉลี่ย ประตูต่อนัด. (ณ วันที่ 17 พฤศจิกายน พ.ศ. 2563).
เพลาลูกเบี้ยวเดี่ยวเหนือสูบ
เพลาลูกเบี้ยวเดี่ยวเหนือสูบ คือกลไกการทำงานอย่างหนึ่งของเครื่องยนต์สันดาบภายใน เป็นตัวทำหน้าที่เปิดลิ้นไอดีเพื่อนำส่วนผสมของอากาศและเชื้อเพลิงเข้าสู่ห้องเผาไหม้ และเปิดลิ้นไอเสียเพื่อนำอากาศเสียที่เกิดจากการเผาไหม้ออกสู่ท่อไอเสีย หลักการทำโดยทั่วไปเหมือนกับ DOHC และ OHV เพียงแต่จะมีเพลาเบี้ยวเพียงแท่งเดียวทำหน้าที่ทั้งเปิด-ปิด ทั้งไอดีและไอเสีย ซึ่งจะคล้ายกับ SOHC มาก
เพลาลูกเบี้ยว
เพลาลูกเบี้ยวซึ่งมีลักษณะเป็นแท่งเหล็กกลม และส่วนที่เรียกว่าลูกเบี้ยวมีรูปร่างคล้ายวงกลมรูปไข่ซึ่งส่วนของรูปไข่นี้จะทำหน้าที่กดลิ้น (valve) ไอดีและไอเสียให้เปิดในช่วงระยะเวลาหนึ่ง ในแต่ละแท่งของเพลาลูกเบี้ยวอาจจะมีหลายลูกขึ้นอยู่กับจำนวนลูกสูบ
การทำงาน
เพลาลูกเบี้ยวอาศัยแรงขับเพลาข้อเหวี่ยง (crankshaft) โดยส่งผ่านแรงหมุนด้วยโซ่ราวลิ้น (timing chain) สายพานราวลิ้น (timing belt) หรือเฟืองราวลิ้น (timing gear) เมื่อเครื่องยนต์เกิดการหมุนจะส่งผ่านแรงหมุนผ่านโซ่ราวลิ้น (อาจเป็นสายพาน หรือเฟืองราวลิ้น ขึ้นอยู่กับผู้ผลิต) ทำให้เพลาลูกเบี้ยวหมุนตาม และส่วนของลูกเบี้ยวซึ่งมีลักษณะที่เป็นวงรีคล้ายรูปไข่ไปสัมผัสกับลิ้นไอดีหรือไอดีเมื่อส่วนที่ยื่นออกมามาที่สุดของลูกเบี้ยวสัมผัสกับลิ้นจะส่งผลให้เกิดการเปิดตัวขึ้นของลิ้นนั้น หากเป็นลิ้นไอดีเปิดจะทำให้อากาศที่ผสมกับเชื้อเพลิงไหลเข้าสู่ห้องเผาไหม้ (อาศัยแรงดูดจากภายในห้องเผาไหม้) จากนั้นก็ปิดตัวลงและทำการจุดระเบิดหรือเผาไหม้ เปลี่ยนพลังงานความร้อนที่มีแรงดันไปดันลูกสูบและเกิดการหมุนของเครื่องยนต์ หรือการเปลี่ยนพลังงานความร้อนเป็นพลังงานกล เมื่อการเผาไหม้หยุดเพลาลูกเบี้ยวทำหน้าที่เปิดลิ้นไอเสียนำอากาศเสียที่เกิดจากการเผาไหม้ออกสู่ท่อไอเสีย อย่างไรก็ตามลิ้นไอดีและไอเสีย จะไม่เปิดพร้อมกันแต่จะปิดพร้อมกันในจังหวะหนึ่งเพื่อทำการจุดระเบิดให้เกิดแรงดันไปสู่ลูกสูบส่งผ่านแรงเคลื่อนที่ไปสู่ก้านสูบและหมุนข้อเหวี่ยงของเครื่องยนต์เพื่อการทำงานของเครื่องยนต์อย่างต่อเนื่อง
เส้นเมริเดียนที่ 95 องศาตะวันออก
เส้นเมริเดียนที่ 95 องศาตะวันออกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปเอเชีย มหาสมุทรอินเดีย มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 95 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 85 องศาตะวันตก
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 95 องศาตะวันออกลากผ่านพื้นที่ดังนี้:
การสังหารหมู่คาร์ทูม
การสังหารหมู่คาร์ทูม เกิดขึ้นเมื่อวันจันทร์ที่ 3 มิถุนายน พ.ศ. 2562 เมื่อกองกำลังทหารติดอาวุธของสภาทหารระยะเปลี่ยนผ่าน (Transitional Military Council) ในประเทศซูดาน นำโดยกองกำลังสนับสนุนฉับไว (Rapid Support Forces) ซึ่งเป็นองค์การที่สืบทอดโดยตรงจากกองกำลังอาสาสมัครญันญะวีด (Janjawīd) ได้ใช้กระสุนปืนและแก๊สน้ำตาสลายกลุ่มผู้ชุมนุมประท้วงที่ปักหลักอยู่หน้ากองบัญชาการกองทัพในกรุงคาร์ทูม ทำให้มีผู้เสียชีวิตกว่า 100 คน ร่างผู้เสียชีวิตอย่างน้อยสี่สิบร่างถูกโยนลงแม่น้ำไนล์ พลเรือนไร้อาวุธหลายร้อยคนบาดเจ็บ ในขณะที่อีกหลายร้อยคนถูกจับกุม หลายครอบครัวถูกขู่ขวัญในอาณาเขตบ้านตัวเองทั่วซูดาน และมีหญิงและชาย 70 คนถูกข่มขืน  อินเทอร์เน็ตถูกปิดกั้นเกือบทั้งหมดในซูดานในวันหลังการสังหารหมู่ ทำให้การประเมินจำนวนเหยื่อที่แท้จริงเป็นไปอย่างยากลำบาก
นิทรรศน์รัตนโกสินทร์
อาคารนิทรรศน์รัตนโกสินทร์ เป็นอาคาร 4 ชั้น ตั้งอยู่บริเวณเดียวกับวัดราชนัดดาราม จัดแสดงนิทรรศการถาวรเกี่ยวกับประวัติความเป็นมาของกรุงรัตนโกสินทร์ โดยอยู่ในความดูแลของสำนักงานทรัพย์สินส่วนพระมหากษัตริย์
การให้บริการ
อาคารนิทรรศน์รัตนโกสินทร์ เปิดให้บริการทุกวันเสาร์และวันอาทิตย์ ตั้งแต่เวลา 09.30-14.00 น. โดยนอกจากนิทรรศการหลัก ภายในอาคารยังมีจุดที่น่าสนใจ และบริการเสริม อาทิ
โรงแรมเอราวัณ
โรงแรมเอราวัณ (The Erawan Hotel) เป็นอดีตโรงแรมหรูในกรุงเทพมหานคร เป็นโรงแรมสมัยใหม่แห่งแรกที่สร้างขึ้นเพื่อรองรับการขยายตัวของธุรกิจการบินระหว่างประเทศ ดำเนินการโดยบริษัท สหโรงแรมไทยและการท่องเที่ยว จำกัด เปิดให้บริการในปี พ.ศ. 2499 หลังจากเกิดความล่าช้าหลายครั้งซึ่งส่งผลให้มีการก่อสร้างศาลพระพรหมเอราวัณ เพื่อปัดเป่าเคราะห์ร้าย
หลังจากประสบปัญหาในช่วงปีแรกของการดำเนินงาน โรงแรมเจริญรุ่งเรืองในทศวรรษ 1960 ภายใต้การบริหารของพลเอกเฉลิมชัย จารุวัสตร์ ผู้ให้ความสำคัญกับบรรยากาศแบบไทยในการตกแต่งและการบริการ แต่โรงแรมเข้าสู่ภาวะเสื่อมถอยในทศวรรษต่อมา เนื่องจากต้องเผชิญกับการแข่งขันที่สูงขึ้น โรงแรมถูกรื้อถอนในปี พ.ศ. 2531 เพื่อสร้างโรงแรมขึ้นมาใหม่ในชื่อ แกรนด์ ไฮแอท เอราวัณ
การก่อตั้ง
ในช่วงหลัง สงครามโลกครั้งที่ 2 รัฐบาลของนายกรัฐมนตรี จอมพล ป. พิบูลสงคราม ได้มีนโยบายส่งเสริมอุตสาหกรรมการบริการ เพื่อรองรับธุรกิจการบินระหว่างประเทศที่เพิ่มขึ้น ต่อมาประยูร ภมรมนตรีรัฐมนตรีว่าการกระทรวงการคลังในขณะนั้น ได้ริเริ่มโครงการก่อสร้างโรงแรมหรูที่ทันสมัย เพื่อรองรับการเป็นเจ้าภาพการประชุมสหภาพรัฐสภา ครั้งที่ 45 ในปี พ.ศ. 2499 โดยดำเนินการผ่านบริษัท สหโรงแรมไทยและการท่องเที่ยว จำกัด ซึ่งก่อตั้งขึ้นในปี พ.ศ. 2496 โดยมีพลตำรวจเอกเผ่า ศรียานนท์ เป็นประธานกรรมการคนแรก
เดิมบริษัทมีแผนจะสร้างโรงแรมที่สวนลุมพินี แต่แนวคิดนี้ถูกปฏิเสธ จึงเลือกสถานที่บริเวณมุมตะวันออกเฉียงใต้ของแยกราชประสงค์ ซึ่งเดิมสำนักงานทรัพย์สินพระมหากษัตริย์เป็นผู้ให้บริษัท โรงแรมพระนคร จำกัด กู้เงินซื้อสำหรับสร้างโรงแรม แต่ไม่สามารถตกลงเจรจากันได้ รัฐบาลจึงได้ซื้อที่ดินดังกล่าวมูลค่า 6.6 ล้านบาท โดยแบ่งเป็นหุ้นให้สำนักงานทรัพย์สินฯ จำนวน 5 ล้านบาท และชำระเป็นเงินสด 1.6 ล้านบาท อนึ่ง สำนักงานทรัพย์สินพระมหากษัตริย์ เจ้าของที่ดินดังกล่าว ได้เข้าถือหุ้นของบริษัทสหโรงแรมไทยฯ ด้วย
พล.ร.ต. หลวงสุวิชานแพทย์ ท้วงติงว่า ในการก่อสร้างโรงแรมไม่ได้มีการทำพิธีบอกกล่าวสิ่งศักดิ์สิทธิ์ในบริเวณนั้นก่อน ฤกษ์ในการวางศิลาฤกษ์ของโรงแรมก็ไม่ถูกต้อง อีกทั้งชื่อของโรงแรม "เอราวัณ" นั้น เป็นชื่อของช้างทรงของพระอินทร์ ถือเป็นชื่อที่ศักดิ์สิทธิ์ จำเป็นต้องมีการบวงสรวงที่เหมาะสม วิธีการแก้ไขจะต้องขอพรจากพระพรหมเพื่อช่วยให้อุปสรรคหมดไป และจะต้องสร้างศาลพระพรหมขึ้นทันทีหลังจากการก่อสร้างโรงแรมแล้วเสร็จ และสร้างศาลพระภูมิขึ้นไว้ในโรงแรม
อาคารโรงแรมออกแบบด้วยสถาปัตยกรรมไทยประยุกต์ มีหลังคาจั่วประดับบนโครงสร้างสี่ชั้นซึ่งมีห้องพัก 175 ห้อง (ต่อมาขยายเป็น 250 ห้อง) โดยจอมพล ป. พิบูลสงคราม ได้เดินทางมาทำพิธีเปิดเมื่อวันที่ 9 พฤศจิกายน พ.ศ. 2499
การดำเนินงาน
ในช่วงแรกของการดำเนินงาน โรงแรมประสบปัญหาเนื่องจากขาดความเชี่ยวชาญในหมู่พนักงานชาวไทย แต่กลับประสบความสำเร็จเมื่อพลเอกเฉลิมชัย จารุวัสตร์ ที่เพิ่งดำรงตำแหน่งผู้อำนวยการองค์การส่งเสริมการท่องเที่ยวแห่งประเทศไทยคนแรก (ปัจจุบันคือ การท่องเที่ยวแห่งประเทศไทย) ได้รับการว่าจ้างให้บริหารโรงแรมในปี 2503 เฉลิมชัยปรับปรุงโรงแรมโดยเน้นภาพลักษณ์ความเป็นไทยซึ่งสร้างเอกลักษณ์เฉพาะตัวของโรงแรม การปรับปรุงนี้รวมถึงการตกแต่งภายในโรงแรม ส่งเสริมภาพลักษณ์พนักงานต้อนรับโดยใช้สตรีวัยรุ่น การให้บริการอาหารไทยในร้านอาหาร และการสวมชุดไทยของพนักงาน ซึ่งแนวทางดังกล่าวได้นำไปใช้ที่โรงแรมสยามอินเตอร์คอนติเนนตัล และโรงแรมดุสิตธานี ในเวลาต่อมา
โรงแรมเอราวัณเจริญรุ่งเรืองในทศวรรษ 1960 โดยมีบุคคลสำคัญและคนดังจากต่างประเทศจำนวนมาก แต่ได้เสื่อมถอยในช่วงทศวรรษ 1970 เนื่องจากไม่สามารถเผชิญกับการแข่งขันที่เพิ่มขึ้นจากโรงแรมเอกชนอื่น ๆ ภาครัฐมีความพยายามฟื้นฟูกิจการมาตั้งแต่ปี พ.ศ. 2522 จนกระทั่งคณะรัฐมนตรี มีมติเมื่อวันที่ 26 กุมภาพันธ์ พ.ศ. 2528 ให้กระทรวงการคลัง ดำเนินการปรับปรุงกิจการโรงแรมเอราวัณ โดยการร่วมทุนกับภาคเอกชน ซึ่งบริษัทที่ได้เข้าร่วมทุนในครั้งนั้นคือ บริษัท อัมรินทร์ดิเวลลอปเม้นท์ จำกัด (ปัจจุบันคือกลุ่มเอราวัณ) โดยมีการแถลงข่าวร่วมทุน เมื่อวันที่ 9 พฤศจิกายน พ.ศ. 2530 เพื่อดำเนินการจัดตั้งบริษัท โรงแรมเอราวัณ จำกัด (มหาชน) เป็นบริษัทร่วมทุน และปิดกิจการโรงแรมเอราวัณเดิม เมื่อวันที่ 2 มกราคม พ.ศ. 2531 เพื่อก่อสร้างโรงแรมใหม่ คือ โรงแรมแกรนด์ ไฮแอท เอราวัณ เปิดตัวในปี พ.ศ. 2534 โดย Hyatt Hotels and Resorts Corporation.
พระมหากษัตริย์
กษัตริย์ หรือ พระมหากษัตริย์ (Monarch) คือประมุขแห่งรัฐในระบอบราชาธิปไตย พระมหากษัตริย์อาจจะใช้ทั้งพระราชอำนาจสูงสุดและอำนาจในรัฐ หรือผู้อื่นอาจจะใช้พระราชอำนาจนั้นในฐานะผู้แทนของพระมหากษัตริย์ โดยปกติแล้ว พระมหากษัตริย์เป็นผู้ที่ได้รับการสืบทอดสิทธิ์อันโดยชอบด้วยกฎหมายโดยส่วนพระองค์เองเพื่อใช้สิทธิอธิปไตยของรัฐ(มักจะเรียกกันว่า บัลลังก์ หรือ มงกุฎ) หรือได้รับเลือกโดยกระบวนการที่ถูกกำหนดขึ้นจากราชวงศ์หรือกลุ่มบุคคลที่มีสิทธิ์ได้รับเลือกเพื่อให้มาเป็นพระมหากษัตริย์ของประเทศนั้น หรืออีกวิธีหนึ่ง บุคคลอาจจะได้เป็นพระมหากษัตริย์โดยสิทธิในฐานะผู้ชนะ(Right of conquest) ได้รับการสนับสนุน หรือรวมวิธีการต่าง ๆ พระมหากษัตริย์มักจะครองราชย์ได้ตลอดพระชนม์ชีพหรือจนกว่าจะสละราชสมบัติ
หากเด็กเล็กที่ได้รับการสวมมงกุฎเป็นพระมหากษัตริย์ ก็จะมีการแต่งตั้งผู้สำเร็จราชการแทนพระองค์เพื่อให้ปกครองประเทศแทน จนกว่าพระมหากษัตริย์จะเจริญวัยเป็นผู้ใหญ่ที่มีความจำเป็นในการปกครอง อำนาจที่แท้จริงของพระมหากษัตริย์จะแตกต่างกันออกไปในแต่ละระบอบกษัตริย์และในยุคสมัยต่าง ๆ อย่างแบบสุดโต่ง พวกเขาอาจจะมีพระราชอำนาจที่เด็ดขาด (ระบอบสมบูรณาญาสิทธิราชย์) ที่ใช้พระราชอำนาจอธิปไตยอย่างแท้จริง หรือในทางกลับกัน พวกเขาอาจจะเป็นเพียงแค่ประมุขแห่งรัฐในพิธีซึ่งใช้พระราชอำนาจโดยตรงเพียงเล็กน้อย หรือแทบไม่มีเลย หรือพระราชอำนาจที่ถูกสงวนไว้ โดยอำนาจที่แท้จริงนั้นได้ตกเป็นของรัฐสภาหรือหน่วยงานอื่น ๆ (ราชาธิปไตยภายใต้รัฐธรรมนูญ)
พระมหากษัตริย์สามารถครองราชย์ในสถาบันพระมหากษัตริย์ได้หลายสถาบันพร้อมกันได้ ตัวอย่างเช่น พระมหากษัตริย์แห่งแคนาดาและพระมหากษัตริย์แห่งสหราชอาณาจักรซึ่งเป็นรัฐที่แยกจากกัน แต่พวกเขาจะแบ่งให้มีพระมหากษัตริย์องค์เดียวกันผ่านทางการเป็นรัฐร่วมประมุข
Dolichodoridae
Dolichodoridae เป็นสกุลของนีมาโทดาที่อยู่ในวงศ์ Tylenchida.
สปีชีส์ในสกุล ได้แก่:
สถาบันภาพยนตร์อเมริกัน
สถาบันภาพยนตร์อเมริกัน (American Film Institute) เป็นองค์กรอิสระที่ไม่แสวงหาผลประโยชน์ ก่อตั้งโดยกองทุนบริจาคเพื่อศิลปะแห่งชาติ ที่ก่อตั้งในปี ค.ศ. 1967 เมื่อประธานาธิบดีลินดอน บี. จอห์นสันเซ็นอนุมัติกับสถาบันแห่งชาติเพื่อศิลปะและมนุษยธรรม องค์กรนิยามสถาบันว่า เป็น "สถาบันแห่งชาติที่เป็นผู้นำในการศึกษาภาพยนตร์และแสดงคุณค่าของคนดังที่มีความเป็นเยี่ยมในศิลปะการแสดงภาพยนตร์ โทรทัศน์และสื่อดิจิทัล"
สถาบันภาพยนตร์อเมริกันเก็บภาพยนตร์และวิดีโอไว้ที่ศูนย์อนุรักษ์ภาพยนตร์และวีดิทัศน์แห่งชาติ ส่วนสถานที่เก็บของสถาบันภาพยนตร์อเมริกันจะมุ่งในผลงานที่ดีเลิศ สถาบันยังดำเนินการสร้างการศึกษาภาพยนตร์และสื่อสำหรับการเรียนการสอนในโรงเรียนประถมและมัธยม
รถไฟฟ้านครโฮจิมินห์
รถไฟฟ้านครโฮจิมินห์ (đường sắt đô thị Thành phố Hồ Chí Minh) เป็นเส้นทางรถไฟฟ้าที่กำลังก่อสร้างในนครโฮจิมินห์ ประเทศเวียดนาม เปิดในปี พ.ศ. 2565
Aetholaimidae
Aetholaimidae เป็นสกุลของนีมาโทดาที่อยู่ในวงศ์ Dorylaimida.
ฮอนด้า NSS300 ฟอร์ซ่า
ฮอนด้า NSS300 ฟอร์ซ่า เป็นรถจักรยานยนต์แบบ Maxi-scooter ที่ผลิตโดยบริษัท Honda เป็นรถสกู๊ตเตอร์ขนาด 279 cc กำลังสูงสุด 24 hp ในปี 2013 ถูกเปิดตัวในงาน EICMA 2012 (มิลาน Show) ที่เมืองมิลานประเทศอิตาลีเมื่อวันที่ 13 พฤศจิกายน 2013. เป็นรถที่ผลิตในประเทศไทยโดย Thai Honda Manufacturing และจำหน่ายในประเทศโดย เอ.พี.ฮอนด้า รวมถึงส่งออกไปขายยังต่างประเทศโดย เอเชียน ฮอนด้า มีสีให้เลือก 3 สี แต่สำหรับตลาดแคนาดาจะมีสีให้เลือกเพิ่มอีก 1 สีคือสีแดง
เฟรม, ช่วงล่างและระบบเบรก
มีระบบเบรกรวม (Combine brake system) และระบบเบรกป้องกันล้อล็อก (ABS) แบบ C-ABS เฟรมเป็นแบบ Underbone มีท่อเหล็กเดินเป็นแนวยาววิ่งลงใต้ขาที่นั่งคนขับจากนั้นวิ่งขึ้นด้านบนเพื่อรองรับที่นั่งพร้อมทั้งเป็นจุดแขวนเครื่องยนต์และช่วงล่าง. ฮอนด้าอ้างว่าด้วยเทคโนโลยีการวิเคราะห์โครงสร้างสมัยใหม่สามารถลดน้ำหนักได้ 10%
แอ็กชันสคริปต์
แอ็กชันสคริปต์ (ActionScript) เป็นภาษาสคริปต์ที่มีพื้นฐานมาจากเอ็กมาสคริปต์ (ECMAScript) ซึ่งเป็นตระกูลเดียวกันกับจาวาสคริปต์ ใช้สำหรับการพัฒนาเว็บไซต์หรือซอฟต์แวร์ที่ทำงานด้วยแฟลช เพื่อใช้คำนวณและควบคุมการทำงานในตัวแฟลช และให้สามารถโต้ตอบกับผู้ใช้ได้
นักสืบฮาร์ด
นักสืบฮาร์ด ภาพยนตร์แนวสืบสวนกวนตลก นำแสดงโดย ทูน หิรัญทรัพย์, จารุณี สุขสวัสดิ์, นพดล ดวงพร, ดู๋ ดอกกระโดน กำกับโดย "ชาติ รอบกิจ" เข้าฉายที่โรงภาพยนตร์เฉลิมไทย
บุคคลที่เสียชีวิตในปี พ.ศ. 2543
ด้านล่างนี้เป็นบุคคลที่เสียชีวิตในปี พ.ศ. 2543
เทศมณฑลแดลกอน
แดลกอน เป็นเทศมณฑลในจังหวัดซีสถานและบาโลชิสถาน ประเทศอิหร่าน โดยมีแกลมูร์ทีเป็นเมืองหลัก เทศมณฑลนี้แยกจากเทศมณฑลอีรอนแชฮร์ใน พ.ศ. 2550 จากสำมะโน พ.ศ. 2549 เทศมณฑลนี้มีประชากร 52,419 คนใน 9,894 ครัวเรือน เทศมณฑลนี้แบ่งออกเป็น 1 อำเภอคืออำเภอกลางและอำเภอโจลเกเยชอฮ์ฮอเชม
Criconematidae
Criconematidae เป็นสกุลของนีมาโทดาที่อยู่ในวงศ์ Tylenchida.
สปีชีส์ในสกุล ได้แก่:
Tylenchulidae
Tylenchulidae เป็นสกุลของนีมาโทดาที่อยู่ในวงศ์ Tylenchida.
สปีชีส์ในสกุล ได้แก่:
นิราศสุพรรณ (เสมียนมี)
นิราศสุพรรณ เป็นนิราศประพันธ์โดยหมื่นพรหมสมพัตสร (มี) หรือเสมียนมี โคลงกระทู้บอกไว้ตอนท้ายว่า "เสมียนมีแต่งถวาย" ตอนท้ายของนิราศมีระบุบอกศักราชว่า พ.ศ. 2383 ในรัชสมัยพระบาทสมเด็จพระนั่งเกล้าเจ้าอยู่หัว ขณะที่มีบรรดาศักดิ์เป็นหมื่นพรหมสมพัตสร เป็นนายอากรเมืองสุพรรณบุรี ได้เดินไปเก็บอากรที่เมืองสุพรรณบุรีดังที่ปรากฏที่ต้นโคลง แต่งหลังฉบับสุนทรภู่ 8 ปี
นิราศสุพรรณสำนวนเสมียนมี กรมศิลปากรได้ตีพิมพ์เมื่อ พ.ศ. 2497 ครั้งหนึ่ง แต่ตอนต้นมีความขาดอยู่วรรคหนึ่ง ต่อมาสามารถหาหนังสือเก่าและเติมลงไปแล้ว และได้แก้ถ้อยคำที่ยังผิดพลาดอยู่บางแห่ง และมีการตีพิมพ์เป็นหนังสืออนุสรณ์ในงานพระราชทานเพลิงศพ หลวงอาคารพาณิชยกรรม (ฟัง อำไพวนิช) ณ เมรุวัดมกุฏกษัตริยาราม 5 สิงหาคม พ.ศ. 2516
นิราศสุพรรณฉบับนี้เป็นการเดินทางเพื่อไปเก็บภาษีอากรสวนและตลาด ตามที่ประมูลได้สัมปทานซึ่งเป็นวาระปีต่อปี ในนิราศระบุว่าได้ทุนทรัพย์สนับสนุนจากพระเจ้าน้องยาเธอพระองค์หนึ่งในรัชกาลที่ 3 การเขียนนิราศจึงมีวัตถุประสงค์ที่ต้องการแต่งถวายเจ้านายพระองค์นี้ด้วย
เส้นทาง
เสมียนมีเริ่มต้นบันทึกการออกเดินทางจากบ้านของตัวเอง ที่เป็นเรือนแพริมแม่น้ำเจ้าพระยาตั้งอยู่ทางใต้จากวังหลวง โดยไม่ระบุว่าเป็นตอนไหนของแม่น้ำ ผ่านวังหลัง วัดทอง บางระมาด วัดไก่เตี้ย วัดชลอ วัดเพลง บางอ้อยช้าง บางขนุน บางขุนกอง บางม่วง บางนายไกร บางระนก บางคูเวียง วัดอุทยาน บางใหญ่ บางไก่ช่อน บางปลาดุก บางระกำ บางไทร บางหลวง บางน้อย บางหวาย บางเภา บางปลาร้า บางสะแก บางคัน บ้านกุ่ม บางแม่ม่าย คลองกฤษณา บ้านชีผ้าขาว คลองคาง บางยี่หน วัดเสาหงส์ บ้านตลาดแก้ว บ้านยอด บ้านทับขี้เหล็ก บ้านเกาะ บางยี่สุข วัดกุฎีทอง ถึงสุพรรณบุรี
กาปรี
กาปรี (Capri) เป็นเกาะในทะเลติร์เรเนียน ทางทิศใต้ของอ่าวเนเปิลส์ ในแคว้นคัมปาเนีย ประเทศอิตาลี เมืองหลักชื่อกาปรีซึ่งมีชื่อเดียวกับเกาะ เป็นสถานที่ตากอากาศตั้งแต่สมัยโรมันโบราณ ในระหว่างสงครามนโปเลียน ถูกอังกฤษและฝรั่งเศสผลัดกันเข้ายึดครอง และกลับคืนเป็นของอิตาลีในปี ค.ศ. 1813
Belonolaimidae
Belonolaimidae เป็นสกุลของนีมาโทดาที่อยู่ในวงศ์ Tylenchida.
สปีชีส์ในสกุล ได้แก่:
คณะบริหารธุรกิจ สถาบันบัณฑิตพัฒนบริหารศาสตร์
คณะบริหารธุรกิจ สถาบันบัณฑิตพัฒนบริหารศาสตร์ เป็นหนึ่งในสี่คณะที่ก่อตั้งพร้อมสถาบันบัณฑิตพัฒนบริหารศาสตร์ หรือ นิด้า เมือปี 2509
ประวัติคณะบริหารธุรกิจ
การก่อตั้งคณะเกิดจาก ดร.อำนวย วีรวรรณ ที่ปรึกษานายกรัฐมนตรีในขณะนั้นมี แนวคิดที่จะดำเนินการสร้างบัณฑิตวิทยาลัยด้านบริหารธุรกิจที่มีรูปแบบการดำเนินการแบบเดียวกับบัณฑิตวิทยาลัยในสหรัฐอเมริกา ที่มุ่งเน้นการสอนให้เป็นผู้บริหารแทนการสอนให้ไปทำงานตามวิชาชีพ จึงถือได้ว่าเป็นการเปิดสอนปริญญาโททางด้านบริหารธุรกิจ (MBA) เป็นแห่งแรกของเมืองไทย โดยในระยะเริ่มแรกได้ดำเนินการเรียนการสอนเป็นภาษาอังกฤษ เนื่องจากคณาจารย์ที่มาสอนเป็นอาจารย์ที่มาจากมหาวิทยาลัยชั้นนำในสหรัฐอเมริกา ที่ได้มาตามความช่วยเหลือของมูลนิธิฟอร์ด
การประกันคุณภาพ
ปัจจุบันทาง คณะบริหารธุรกิจ สถาบันบัณฑิตพัฒนบริหารศาสตร์ได้รับการรับรอง มาตรฐาน AACSB ซึ่งถือเป็นมาตรฐานสูงสุดของบริหารธุรกิจ ที่ทั่วโลกให้การยอมรับ สำหรับในประเทศไทย มีอยู่สองแห่งที่ได้รับการรับรอง AACSB คือ คณะบริหารธุรกิจ นิด้า และ สถาบันบริหารธุรกิจ ศศินทร์ สำหรับการประกันคุณภาพการศึกษาในประเทศ ทางสถาบันบัณฑิตพัฒนบริหารศาสตร์ได้รับการรับรองด้วยคะแนนสูงสุดในประเทศ จาก สมอ สมศ และ กพร โดยคณะบริหารธุรกิจมีคะแนนการประกันคุณภาพเป็นอันดับที่ 1 ของ นิด้า
ทำเนียบคณบดี
รายนามคณบดีคณะบริหารธุรกิจ สถาบันบัณฑิตพัฒนบริหารศาสตร์ ตั้งแต่ก่อตั้งจนถึงปัจจุบันมีดังนี้
รายนามศิษย์เก่าคณะบริหารธุรกิจ นิด้า
ตั้งแต่เริ่มก่อตั้งคณะบริหารธุรกิจจนถึงปัจจุบัน คณะบริหารธุรกิจได้ผลิตบุคลากรที่เป็นผู้บริหารชั้นนำของประเทศ อาทิเช่น
รายนามอดีตคณาจารย์คณะบริหารธุรกิจ นิด้า
อดีตคณาจารย์จากคณะบริหารธุรกิจที่ทำงานและสร้างชื่อเสียง
พริซิชันแอร์ เที่ยวบินที่ 494
พริซิชันแอร์ เที่ยวบินที่ 494 เป็นเที่ยวบินภายในประเทศของสายการบินพริซิชันแอร์ ที่ออกเดินทางจากดาร์-เอส-ซาลามไปยังบูโคบา ในวันที่ 6 พฤศจิกายน ค.ศ. 2022 เครื่องบินได้ตกลงสู่ทะเลสาบวิกตอเรียขณะลงจอดที่ท่าอากาศยานบูโคบา
อุบัติเหตุ
เที่ยวบิน 494 ออกจากดาร์-เอส-ซาลามไปยังบูโคบา โดยมีจุดพักที่อึมวันซา เครื่องบินตกลงสู่ทะเลสาบวิกตอเรียประมาณ 08:50 น. ตามเวลาท้องถิ่น (05:50 GMT) ขณะพยายามลงจอดที่บูโคบา ภาพถ่ายและวิดีโอที่เผยแพร่บนโซเชียลมีเดียแสดงให้เห็นว่าเครื่องบินลำดังกล่าวจมอยู่ใต้น้ำเกือบทั้งหมด โดยมีเพียงหางที่มองเห็นได้เหนือแนวน้ำ ผู้รอดชีวิตจากอุบัติเหตุดังกล่าวระบุว่านักบินต้องเปลี่ยนเส้นทางเครื่องบินหลีกเลี่ยงสภาพอากาศที่แปรปรวน จาก 43 คนบนเรือ 19 คนเสียชีวิตรวมทั้งนักบินทั้งสอง
เครื่องบิน
เครื่องบินที่เกิดเหตุคือเครื่องบินเอทีอาร์ 42-500 ทะเบียน 5H-PWF เครื่องบินลำนี้ใช้เครื่องยนต์แพรตแอนด์วิตนีย์แคนาดา พีดับเบิลยู100 โดยเครื่องบินมีอายุ 12.2 ปี ณ วันเกิดเหตุและถูกส่งมอบให้พริซิชันแอร์ในวันที่ 27 สิงหาคม ค.ศ. 2010